** REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA PODRAVSKA MOSLAVINA**

 **OPĆINSKO VIJEĆE**

KLASA: 400-01/22-01/3

URBROJ: 2158-31-01-22-1

Podravska Moslavina, 19. prosinac 2022. godine

Na temelju članka 37. Zakona o proračunu (“Narodne novine “ br.) i članka 27. Statuta Općine Podravska Moslavina ( Službeni glasnik br. 3/21. i 18/21.), Općinsko vijeće općine Podravska Moslavina na 14. sjednici održanoj dana 19. prosinca 2022. godine donosi

**ODLUKU O VIŠEGODIŠNJEM PLANU URAVNOTEŽENJA**

**Općine Podravska Moslavina za razdoblje 2023. do 2025. godine**

**Članak 1.**

Ovom Odlukom donosi se Višegodišnji plan uravnoteženja za razdoblje 2023. do 2025. godine.

**Članak 2.**

Višegodišnji plan uravnoteženja Općine Podravska Moslavina za pokriće viška sredstava tekuće godine nalazi se u privitku ove Odluke i čini njen sastavni dio.

**Članak 3.**

 Ova Odluka stupa na snagu 8 dana od dana objave u “Službenom glasniku Općine Podravska Moslavina”.

PREDSJEDNIK OPĆINSKOG VIJEĆA

 Slavko Kupanovac

**VIŠEGODIŠNJI PLAN URAVNOTEŽENJA**

**ZA RAZDOBLJE 2023. DO 2025. GODINE**

**Zakonska obveza**

Člankom 37. novog Zakona o proračunu propisano je ako jedinice lokalne i područne (regionalne) samouprave i njihovi proračunski i izvanproračunski korisnici ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun, odnosno financijski plan donosi.

 Isto tako, ako jedinice lokalne i područne (regionalne) samouprave i njihovi proračunski i izvanproračunski korisnici ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun, odnosno financijski plan donosi.

 U prethodnim godinama izrada višegodišnjeg plana uravnoteženja nije bila propisana Zakonom o proračunu, već je Ministarstvo financija u uputama za izradu proračuna jedinica lokalne i područne (regionalne) samouprave davalo instrukcije jedinicama lokalne i područne (regionalne) samouprave i njihovim proračunskim i izvanproračunskim korisnicima za izradu višegodišnjeg plana uravnoteženja te akata koje je potrebno donijeti uz proračun odnosno financijski plan.

1. **Analiza i ocjena postojećeg financijskog stanja**

U proračunu Općine Podravska Moslavina planirani su prihodi i primite te rashodi i izdaci, uključujući i višak prihoda poslovanja prema slijedećem tabelarnom prikazu:

OPĆI DIO PRORAČUNA

|  |  |  |  |  |
| --- | --- | --- | --- | --- |
| **1.** | **2.** | **3.** | **4.** | **5.** |
| **RAZRED** | **NAZIV** | **PLAN 2023. g.** | **Projekcija 2024.g.** | **Projekcija 2025.g.** |
|  | 1. **RAČUN PRIHODA I RASHODA**
 |
| **6** | PRIHODI POSLOVANJA | 3.798.687,00 | 2.381.226,00 | 2.089.557,00 |
| **7** | PRIHODI OD PRODAJE NEFINANCIJSKE IMOVINE | 45.125,00 | 44.571,00 | 16.500,00 |
|  | **UKUPNO PRIHODI (6+7)** | 3.843.812,00 | 2.425.797,00 | 2.106.057,00 |
| **3** | RASHODI POSLOVANJA | 1.073.087,00 | 1.076.927,00 | 1.083.027,00 |
| **4** | RASHODI ZA NEFINANCIJSKU IMOVINU | 3.047.050,00 | 1.348.870,00 | 1.005.510,00 |
|  | **UKUPNO RASHODI (3+4)** | 4.120.137,00 | 2.425.797,00 | 2.088.537,00 |
|  | **RAZLIKA PRIHODA I RASHODA** | -276.325,00 | 0,00 | 17.520,00 |
|  | 1. **RAČUN FINANCIRANJA**
 |  |
| **8** | PRIMICI OD FINANCIJSKE IMOVINE I ZADUŽIVANJA | 196.695,00 | 0,00 | 0,00 |
| **5** | IZDACI ZA FINANCIJSKU IMOVINU I OTPLATE ZAJMOVA | 0,00 | 0,00 | 17.520,00 |
|  | **RAZLIKA (8-5) NETO FINANCIRANJE** | 196.695,00 | 0,00 | 17.520,00 |
|  | 1. **PRENESENI VIŠAK ILI PRENESENI MANJAK I VIŠEGODIŠNJI PLAN URAVNOTEŽENJA**
 |
| **9** | VIŠAK PRIHODA POSLOVANJA | 79.630,00 | 0,00 | 0,00 |
| **RAZLIKA PRIHODA I RASHODA + NETO FINANCIRANJE + VIŠAK PRIHODA POSLOVANJA** |
|  | UKUPNO PRIHODI I PRIMICI | 4.120.137,00 | 2.425.797,00 | 2.106.057,00 |
|  | UKUPNO RASHODI I IZDACI | 4.120.137,00 | 2.425.797,00 | 2.106.057,00 |
|  | **RAZLIKA** | 0,00 | 0,00 | 0,00 |

1. SAŽETAK RAČUNA PRIHODA I RASHODA

Prihodi za 2023. godinu planirani su u iznosu od 3.843.812,00 €, a rashodi u iznosu od 4.120.137,00 € što daje manjak od 279.325,00€.

Prihodi za 2024. godinu planirani su u iznosu od 2.425.797,00 €, a rashodi u iznosu od 2.425.797,00 €.

Prihodi za 2025. godinu planirani su u iznosu od 2.106.057,00€, a rashodi u iznosu od 2.088.537,00 €, što daje višak od 17.520,00 €.

1. SAŽETAK RAČUNA FINANCIRANJA

Primici od financijske imovine i zaduživanja su planirani u 2023. godini u iznosu od 196.695,00 €. Prema prijedlogu otplatnog plana predviđen je poček otplate kredita. Prve rate bi trebale doći na naplatu u 2025. godini i to u iznosu od 17.520,00 €.

1. PRENESENI VIŠAK ILI PRENESENI MANJAK I VIŠEGODIŠNJI PLAN URAVNOTEŽENJA

Planirana razlika ostvarenog prihoda poslovanja tekuće godine u 2023. godini u iznosu od 79.630,00 € odnosi se na vlastite prihode. Naime, Općina Podravska Moslavina se dugoročno zadužuje kod financijske institucije kako bi mogla financijski pratiti nabavu, izgradnju i opremanje dugotrajnom imovinom, a koja će u konačnici biti dijelom financijski praćena sredstvima EU, Županije, Ministarstava te vlastitih sredstava.

Jedno od temeljenih proračunskih načela je načelo uravnoteženosti između prihoda i rashoda, a što zahtijeva ravnotežu proračuna – financijskog plana koji se donosi za jednu proračunsku godinu, a koji je uravnoteženom tako da ukupni prihodi i primici pokrivaju ukupne rashode i izdatke. Međutim, u promatranom periodu vidimo da se planira povećanje prihoda Općine Podravska Moslavina zbog namjenskih prihoda od kredita kojim će Općina Podravska Moslavina podmiriti rashode za ulaganje u dugotrajnu imovinu. Po završetku svih radova na istoj toj dugotrajnoj imovini Općini će biti doznačena sredstva od raznih institucija, prema uspješnosti opravdanih troškova a sve prema raspisanim natječajima, javnim pozivima i sklopljenim ugovorima, što će rezultirati povećanjem kumuliranog viška prihoda.

Kumulirani višak prihoda predstavlja nedostatak ukupnih rashoda potrebnih za utrošak viška prihoda tekuće godine.

U 2024. godini Općini se smanjuju sredstva od zakupa i otkupa poljoprivrednog zemljišta, kao i manjak prihoda po osnovi eksploatacije plina, pa se stoga višak sredstava prenesen iz 2023. godine koristi u 2024. godini za pokriće nedostajućih vlastitih prihoda.

U 2025. godini proračun je također uravnotežen. Nastupa otplata dugoročnog kredita u iznosu od 17.520,00 €, i koji čini prioritet pri plaćanjima ispred ostalih troškova Općine.

1. **Prijedlog mjera za otklanjanje utvrđenih uzroka nastanka pozitivnog poslovanja**

Imaju za cilj:

* uspostavu stabilnog i održivog financijskog poslovanja (likvidnosti i solventnosti),
* ekonomičnog poslovanja (stvaranje obveza i rashoda prema realno ostvarivim prihodima),
* odgovornost za zakonito i djelotvorno raspolaganje sredstvima.

Mjera 1. Sanacija dospjelih neplaćenih dugovanja iz prethodnih godina

Opis: Općina Podravska Moslavina ima prema Obrascu Obveze na dan 30.09.2022. godine dospjelih neplaćenih obveza u iznosu od 1.347.017,81 kn, što preračunato po fiksnom tečaju 7,53450 za euro iznosi 178.779,99 €. Prema vrsti neplaćenih obveza, 86,47 % obveza tj. 154.560,96 € (1.164.765,60 kn) otpada na materijalne rashode. Od toga 73,51 % odnosno 113.633,29 € (856.169,99 kn) otpada na neplaćene dospjele obveze s prekoračenjem preko 360 dana.

Cilj mjere: uspostavljanje stabilnog i održivog financijskog poslovanja ( likvidnosti i solventnosti) te podmirenje obveza prema dobavljačima stvorenih u prethodnim razdobljima.

1. **Plan provedbe mjera za otklanjanje uzroka pozitivnog poslovanja s očekivanim financijskim i ekonomskih učinkom**

Za provedbu mjera utvrđuje se akcijski plan koji uključuje konkretan način provedbe, rokove provedbe i osobe zadužene i odgovorne za provođenje.

Pojedina mjera u pravilu uključuje niz postupaka i aktivnosti koje se navode i razrađuju u akcijskom planu.

Mjera 1. Sanacija dospjelih neplaćenih dugovanja iz prethodnih godina

Način provedbe: Viškom ostvarenih sredstava Općina Podravska Moslavina planira zatvoriti neplaćene dospjele obveze za materijalne rashode.

Rok provedbe: 31.12.2024.

Odgovorna osoba: općinski načelnik

1. **Očekivani financijski i ekonomski učinak provedbe mjera**

Mjera 1. Sanacija dospjelih neplaćenih dugovanja iz prethodnih godina

Od planiranog viška prihoda Općina Podravska Moslavina planira, pomirenjem dijela dospjelih obveza za materijalne rashode iz ranijih godina, poboljšati svoju financijsku konstrukciju te likvidnost. Ostale neplaćene a dospjele obveze će se plaćati prema financijskim mogućnostima proračuna. Stvaranje novih obveza provoditi će se sukladno Planu proračuna za tekuću godinu, a sve u svrhu racionalnosti i stvarnim potrebama održivog razvoja.